ความผิดฐานหมิ่นประมาทตามกฎหมายไทยเป็นอย่างไร
ลักษณะเป็นความผิดฐานนินทาผู้อื่น อาจกระทำต่อหน้า-ลับหลังต่อผู้ที่ถูกนินทา เป็นวงแคบโดยการกล่าวกับบุคคลคนเดียว กลุ่มเล็กๆ หรือเป็นวงกว้างโดยการกล่าวในพื้นที่สาธารณะก็ได้ (แต่กรณีวงกว้างนี้ ผู้นินทาจะรับโทษหนักขึ้นกว่ากรณีปกติ) โดยในการนินทานั้นไม่ใช่ว่าเป็นความผิดฐานหมิ่นประมาทในทุกกรณี เงื่อนไขมีว่าต้องเป็นไปได้ที่จะทำให้ผู้ที่ถูกนินทาเสียชื่อเสียง ถูกดูหมิ่น หรือถูกเกลียดชัง” เท่านั้น 

ความผิดฐานหมิ่นตามกฎหมายไทยนั้นได้ถูกบัญญัติไว้ในประมวลกฎหมายอาญา มาตรา 326 ซึ่งบัญญัติไว้ว่า "ผู้ใดใส่ความผู้อื่นต่อบุคคลที่สาม โดยประการที่น่าจะทำให้ผู้นั้นเสียชื่อเสียง ถูกดูหมิ่น หรือถูกเกลียดชัง ผู้นั้นกระทำความผิดฐานหมิ่นประมาท ต้องระวางโทษจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ” ตัวอย่างเช่น ถ้านาย ก เล่าเรื่องของนาย ค ให้นาย ข ฟัง หรือโพสต์ลงในโซเชียลมีเดียของตัวเองว่า “นาย ค ลักทรัพย์ผม” กรณีนี้นาย ก ก็นินทานาย ค เป็นการยืนยันข้อเท็จจริงเกี่ยวกับนาย ค เช่นกัน แต่ผลทางกฎหมายจะแตกต่างกันออกไปจากตัวอย่างแรก เพราะว่าการนินทานี้มีความเป็นไปได้ที่จะทำให้นาย ค เสียชื่อเสียงว่าเป็นมิจฉาชีพ ถูกดูหมิ่นว่าเป็นคนไม่มีศีลธรรม หรือถูกเกลียดชังจากคนในสังคม เพราะฉะนั้นการนินทาของนาย ก นี้จึงเป็นความผิดฐานหมิ่นประมาท
กฎหมายอาญาความผิดเกี่ยวกับเสรีภาพและชื่อเสียง